Tekur tú pínudoyvandi heilivág í longri tíðarsekið–hvør hann so er–kanst tú fáa verri høvuðpínu og oftari. Slík høvuðpína verður nevnd pína av ovurheilivágsnýtslu. Set teg í samband við læknan, fært tú dag og dagliga herðindi av høvuðpínu, tá ið tú tekur Kodimagnyl. Onnur heilivágsnýtsla: Sig læknanum frá, um tú ert í viðgerð við øðrum heilivági ella fyri stuttum hevur brúkt annan heilivág. Tað kann vera neyðugt at broyta heilivágsnýtsluna ella skifta til aðra viðgerð. Tað er galdandi fyri: Kodimagnyl-nýtsla saman við mati og drekka: Tú kanst taka Kodimagnyl saman við mati, men tað er ikki neyðugt. Tak ikki Kodimagnyl, meðan tú hevur barn á brósti. Minst til, at tekur tú Kodimagnyl leingi, er verri hjá tær at gerast við barn. Tú eigur tí at taka Kodimagnyl so stutt sum gjørligt og minst møguligan skamt. Ferðsla og arbeiðstrygd: Kodimagnyl ávirkar ikki arbeiðstrygdina ella førleikan at vera trygg/ur í ferðsluni. Vaksin: 1-2 tablettir, í mesta lagi 4 ferðir um dagin. Tak ikki Kodimagnyl longri enn 3 dagar. Um pínan ikki lætnar innan 3 dagar, skalt tú ráðføra teg við lækna. Børn: Gev ikki børnum yngri enn 15 ár Kodimagnyl uttan eftir læknaávísing. Gev ikki børnum undir 12 ár Kodimagnyl, vegna vanda fyri álvarsligum andadráttstrupulleikum. Børn undir 15 ár við fepuri skulu ikki taka Kodimagnyl. Livurin og nýruni starva ikki nóg væl: Tað kann verða neyðugt at broyta skamtin. Set teg í samband við læknan. Starva livur ella nýru ógvuliga illa, eigur Kodimagnyl ikki at verða tikið. Hevur tú tikið ov nógv Kodimagnyl: Set teg í samband við læknan, skaðastovuna ella apotekið, hevur tú tikið fleiri Kodimagnyl, enn tað stendur á hesum kunningarlepanum; ella fleiri, enn læknin hevur ávíst, og tú kennir teg illa fyri. Tekin um, at tú hevur tikið ov nógv Kodimagnyl, kunnu vera svimbul, deyvleiki, tinnitus, sveittin slær út um teg, órógv, vaml, kvalma, spýggja, høvuðpína, fjáltur, tivan, friðloysi, fepur, hjartaðsvik, hættisligt nýrabrek, ella um blóðsukrið hjá børnum fer hættisliga langt niður. Harumframt kanst tú missa vitið, fáa ilt við at anda, vøddarnir kunnu bólgna, fáa krampa og dølskni (helst børn), linkilsi, útbrot, skriða, andlitið kann hovna, húðin blána og í ringasta føri kann yvirdosis føra til koma. Tú mást ikki taka dupultan skamt í staðin fyri skamtin, tú hevur gloymt. 4. Hjáárin Kodimagnyl, eins og allur annar heilivágur, kann hava við sær hjáárin. Ógvuliga vanlig hjáárin (fáa fleiri enn 1 av 10, sum eru í viðgerð): Blóðið storknar seinni, magapína, bróstsviði, súrur ráki rennur upp í munnin. Vanlig hjáárin (fáa fleiri enn 1–10 av 100, sum eru í viðgerð): Andaneyð hjá fólki við astma (hættislig herðindi), lyndi til at bløða, høvuðpínu, andvekur, vaml, øsing og pínu ella fáa trega ovast úr tarmunum, spýggja, harðan maga, leysan maga, notusótt. Ikki vanlig hjáárin (fáa 1–10 av 1.000, sum eru í viðgerð): Brádligt útbrot á húðina, ilt við at anda og fella í óvit vegna ógvusliga ovurviðkvæma reaktión (kann vera lívshættisligt), duldar bløðingar innvortis (álvarsligt), spýggja blóð, skarnið er svart av bløðingum í maganum og tarmunum (álvarsligt), svimbul, dølskni, tinnitus, astma, útbrot, sveitti, snor og møði. Sjáldsom hjáárin (fáa 1–10 av 10.000, sum eru í viðgerð): Heilabløðing (álvarsligt), ringar bløðingar ovarlaga úr maganum og tarmunum ella hol á tarmunum (álvarsligt), andaneyð (álvarsligt), óregluligt nýravirkni (álvarsligt), ovurviðkvæmisherðindi við vætusavnan í slímhinnum og húðini, serliga í varrunum og hálsinum (álvarsligt), æðrabruna (álvarsligt), gulsótt vegna blóðtrot hjá sjúklingum við viðføddum glucose-6-phosphat dehydrogenase (álvarsligt), viknaðan andadrátt (álvarsligt), bláar negl og varrar (álvarsligt) bleikt dæmi og møði vegna blóðtrot aftaná drúgva viðgerð, fyribils niðursetta hoyrn í mun til skamtan, hækkað livratøl, lágt blóðsukur, lágt blóðtrýst, kæti. Ógvuliga sjáldsom hjáárin (fáa færri enn 1 av 10 av 10.000, sum eru í viðgerð): Sár og álvarsligur bruni í maganum og tarmunum, sviði aftanfyri bróstbeinið (álvarsligt), magasýra í vælindinum (álvarsligt), trupulleika við at svølgja vegna bruna í vælindinum (álvarsligt), bráðkomin bruni í brisinum (álvarsligt), Reyes-syndrom hjá børnum–tey fáa fepur, spýggja og eru um at vera burtur (álvarsligt), broytingar í blóðsamansetingini (álvarsligt), bløðruskapað útbrot og bruni í húðini (serliga á hondum og føtum og kring munnin) saman við fepuri (álvarsligt), húðin losnar av (álvarsligt), nýraskaðar (álvarsligt), munnholubruni, treinging á tarmin, versnan av viðkvomum tarmeyðkennum, minni bløðing í húð og slímhinnum, fepur, útbrot í andlit og á armar og bein, fyribils mildan livrabruna í mun til skamtan í samband við ávísar virussjúkur, vandi fyri at gerast bundin av heilivágnum, ov høgt magnesium í blóðinum er sæð aftaná drúgva viðgerð av sjúklingum við niðursettum nýravirknaði. Eru álvarslig sjúkuhjáárin, ring so 112 ella far beinanvegin til lækna ella á skaðastovu. Upplivur tú hesi hjáárin, ella fært tú onnur hjáárin enn tey, ið standa á kunningarlepanum, sig so læknanum ella apotekinum frá, so at hjáárini kunnu verða fráboðað danska Heilivágsstýrinum, so at betur fæst at vita um hjáárinini og títtleikan. Sig eisini læknanum ella apotekinum frá, um tú fært hjáárin, sum eru áhaldandi og/ella ørkymla teg. Neyðugt kann vera at viðgera teg fyri hjáárin. Sjúklingar ella tey, ið varða av sjúklinginum, kunnu eisini boða danska Heilivágsstýrinum frá beinleiðis. Tú finnur talvur og vegleiðingar undir” bivirkninger” á netinum undir www. laegemiddelstyrelsen. dk Krógvið Kodimagnyl fyri børnum. Kodimagnyl skulu goymast kaldari enn 25° C. Tak ikki Kodimagnyl eftir seinasta lokadag. Lat altíð heilivágsleivdir inn á apotekið til burturbeining. Kodimagnyl-tablettir hava í sær hesi virknu evnini: 500 mg acetylsalicylsýra, 10 mg codeinphosphatsesquihydrat (svarar til 9,6 mg codeinphosphathemihydrat) og 70 mg magnesiumoxid. Hini evnini eru: eplastívilsi, maisstívilsi, ørsmá krystallinsk sellulosa PH101 (E 460) og magnesiumstearat (E 470b). Útsjónd og stødd á ílati: Kodimagnyl-tablettir, sum ikki binda, og Kodimagnyl-tablettir eru hvítar, avlangar við miðfoyru. Kodimagnyl-tablettir, sum ikki binda, eru í plastílati við 20, 50, 100 og 250 tablettum. Kodimagnyl tablettir eru í plastílati við 20 og 100 tablettum. Hevur tú fleiri spurningar, skalt tú seta teg í samband við Framleiðsluapotekið á tlf. 355200 ella umvegis fap @ apotek. fo.